Բոլոր օրերի ընթացքում անմիջական եւ ընկերական մթնոլորտ էր տիրում: Մասնակիցները մինչ բուն համաժողովի մեկնարկը մասնակցեցին Վրաստանի մայրաքաղաքը բացահայտող քաղաքային տուրի, որի ընթացքում ոչ միայն ծանոթացան վրացական ավանդույթներին, եղան տեսարժան վայրերում, այլեւ ձեւավորեցին ընկերական կապեր մյուս մասնակիցների հետ: Հաջորդ օրն էլ՝ հոկտեմբերի 12-ին, համաժողովի մեկնարկի ժամանակ հանդես եկան «Տիեզերք բենդի» անդամները՝ ներկաներին մատուցելով հեղինակային կատարումներ՝ համեմված հայկական ավանդական հնչյուններով: